কেরলে খ্রিস্টান রাজ্য সভাপতি নিয়োগ করবে বিজেপি ! জ্যাকব থমাসকে ঘিরে জল্পনা

কেরল: বিজেপি (Bjp) মানে হিন্দুত্ববাদ, ধর্মীয় মেরুকরণের রাজনীতি, এমনই অভিযোগ বিরোধীদের। এবার সেই অভিযোগকে নস্যাৎ করে কেরলে এই প্রথম খ্রিস্টান রাজ্য সভাপতি (Christian State President)  নিয়োগ করতে চলেছে বিজেপি ! এমনটাই সূত্রের খবর।

ইতিমধ্যেই বিজেপির কেন্দ্রীয় নেতৃত্ব তাদের কেরালা ইউনিটের জন্য নতুন রাজ্য সভাপতি নির্বাচনের প্রক্রিয়া শুরু করে দিয়েছে। কেন্দ্রীয় নির্বাচনী আধিকারিক প্রহ্লাদ যোশী এই পদের জন্য মনোনয়ন গ্রহণ করেছেন।

তবে কেরলের রাজ্য সভাপতি কে হবেন, এই নিয়ে এখনও কিছু স্পষ্ট করেনি কেরলের বিজেপি ইউনিট। তবে অন্দর মহলের কথায় প্রাক্তন আইপিএস অফিসার জ্যাকব থমাসকে (Former IPS officer Jacob Thomas) কেরলের বিজেপির রাজ্য সভাপতির পদটি দেওয়া হতে পারে। সোমবার নয়া রাজ্য সভাপতির  নাম ঘোষণা করা হতে পারে।

আরও পড়ুন: হাইকোর্টে কেন্দ্রীয় মন্ত্রীর বিরুদ্ধে নির্বাচনী মামলা খারিজ

যদি দল কোনও মহিলার হাতে দলের নেতৃত্ব হস্তান্তর করার সিদ্ধান্ত নেয়, তাহলে সম্ভবত এটি ফায়ারব্র্যান্ড নেত্রী শোভা সুরেন্দ্রনের কাছে যাবে।

অপরদিকে বিজেপি প্রাক্তন রাষ্ট্রপতি ভি মুরলীধরন এবং প্রাক্তন কেন্দ্রীয় মন্ত্রী রাজীব চন্দ্রশেখরকে দলীয় ইউনিটের প্রধান নাম উপস্থাপন করা হয়। উভয় নেতাই এই প্রস্তাব প্রত্যাখ্যান করেছিলেন। খ্রিস্টান রাজ্য সভাপতি ৬০: ৪০ শতাংশ সম্ভাবনা রয়েছে।

রাজনৈতিক মহলের কথায়, বিজেপির প্রধান লক্ষ্য ভোট বাস্ক ভরানো। আর সেই কারণে খ্রিস্টান সম্প্রদায়ের মন গলাতে এবার এই পথ বেছে নিয়েছে পদ্মশিবির। সেই সঙ্গে দল একটি নতুন মুখকে বেছে নিতে চাইছে।  এর আগেও তামিলনাড়ু ইউনিটের দায়িত্ব ভার দেওয়া হয়েছে প্রাক্তন আইপিএ অফিসার আন্নামালাই কাপ্পুস্বামীকে।

দেখুন অন্য খবর:

The post কেরলে খ্রিস্টান রাজ্য সভাপতি নিয়োগ করবে বিজেপি ! জ্যাকব থমাসকে ঘিরে জল্পনা first appeared on KolkataTV.